19.9.2016

לכבוד,

מר נועם לוי

באמצעות פרסום באתר המכרז ובמייל.

**הנדון: תשובות לשאלות ההבהרה**

**קיבלנו את שאלות ההבהרה שלך והרינו להשיבך כדלקמן:**

1. נספח ו' לא פורסם משום שהמדידה נעשתה אתמול. התשריטים פורסמו באתר המכרז.
2. שיפור התנאים בתקופת האופציה תאפשר למועדון האוניברסיטה לדרוש העלאת דמי ההרשאה בתקופת האופציה. הכל כמובן בהתאם לנסיבות שכן המדובר בעוד שנים רבות.
3. **האישור יינתן בהתאם לנסיבות ובהתאם לכתוב במסמכי המכרז.**
4. **אנו מסכימים להארכת תקופת העבודות ל- 180 ימים אך יהיה צורך לשלם בתקופה זאת את דמי ההרשאה ואת עלות אחזקת המבנה.**
5. **אנו מבהירים כי המדד יהיה המדד הידוע בעת ההכרזה על הזוכה במכרז כ"זוכה".**
6. **אנו מסכימים כי ההתחשבנות תעשה על בסיס שנתי, ברור כי ההכנסות הן מהכנסות בר הרשות בלבד.**
7. **המנגנון עליו מדובר בסעיף 2.5 הוא המנגנון שנמסר לנו על ידי סמנכ"ל אוניברסיטת תל אביב מר עופר לוגסי והוא משקף את דרישת עיריית תל אביב. אולם, יש לבדוק עניין זה גם מול עיריית תל אביב העלולה לשנות את התייחסותה לנושא.**
8. **גרייס בתשלום דמי ההרשאה יישקל בהתאם להיקף העבודות ואולם אין התחייבות למתן גרייס כל שהוא, בשלב זה.**
9. **סעיף 2.6.2 לא ישונה.**
10. על המציע בעצמו לעמוד באופן מלא בכל הדרישות המקדמיות המפורטות במסמכי המכרז. עמידת המציע בתנאים המקדמיים להשתתפות במכרז תבחן אך ורק על-פי נתוני אותו מציע, כאישיות משפטית נפרדת. אין המציע רשאי להסתמך לעניין עמידתו בתנאים המוקדמים להשתתפות במכרז על תכונות, כישורים, ניסיון וכיו"ב רכיבים המתקיימים בצדדים שלישיים, לרבות, אך לא רק, בעלי מניותיו, מנהליו, תאגידים קשורים שלו וכיוצ"ב, זולת המציע עצמו. יחד עם זאת לאחר הזכייה במידה והמציע, שעמד בכל תנאי המכרז ירצה לשנות את המבנה התאגידי שלו הנושא יישקל על ידי הנהלת מועדון האוניברסיטה ואוניברסיטת תל אביב.
11. הטעימה למציעים תיעשה בבית העסק שלהם.
12. המציע יציע בכתב 4 ארוחות שונות, הצוות יבחר 2 ארוחות שאותן יבשל המציע.
13. הנוסחים בנספח ד' 4 הם חלופיים.
14. בעניין סעיף 5 אכן לא מוצע תפריט אך שימו לב כי על פי הסכם ההרשאה ארוחה עסקית לא תעלה על 85 ₪. בעניין סעיף 7 המדובר בטעות קולמוס אין המדובר בעגלת מזון אלא "במסעדה" או "אולם שמחות".

בברכה,

מועדון האוניברסיטה ע"ש מרסל גורדון ע.ר.